食完餐所謂元朗日本料理, 一肚氣, 直鏟去街尾食涼粉降火.下午點零鐘, 鋪頭得一半枱有人, 靜靜地啱哂.雖然張餐牌密密麻麻, 我已經打定主意食B仔涼粉, 吓$60, 係咪好大碗㗎?位阿姐咔咔聲笑(笑我地無知啩), 隨即推介我地兩人share碗雜果涼粉, $30, 又好. 以為好快, 不過要等十分鐘, 個碗唔算大, 但生果滿到瀉, 所有水果睇得出係新鮮切的, 水準超高, 涼粉軟腍中亦有咬勁.好好味呀, 好感動呀.